open-index/open-wikipedia-markdown huggingface dataset:
Πάτι Ντιουκ

Η **Άννα Μαρία «Πάτι» Ντιουκ** (*Anna Marie «Patty» Duke*, 14 Δεκεμβρίου 1946 - 29 Μαρτίου 2016) ήταν Αμερικανίδα ηθοποιός του θεάτρου, του κινηματογράφου και της τηλεόρασης. Έγινε διάσημη σε ηλικία 16 ετών παίρνοντας Όσκαρ Β' Γυναικείου Ρόλου για την ταινία *[[Το θαύμα της Άννι Σάλιβαν]]* του 1962 ως Έλεν Κέλερ, και αργότερα έπαιξε στην κωμική σειρά *Η Πάτι Ντιουκ παρουσιάζει* (1963 - 1966) και σε πιο ώριμη ηλικία στη δραματική ταινία του 1967 *Η κοιλάδα με τις κούκλες* και αρκετές άλλες μεταγενέστερα.

## Πρώτα χρόνια
Η Ντιουκ γεννήθηκε στο Κουίνς της Νέας Υόρκης και ήταν η μικρότερη κόρη ανάμεσα σε τρία αδέρφια. Είχε ρίζες από την Ιρλανδία και τη Γερμανία. Ο πατέρας τους ήταν αλκοολικός και η μητέρα τους έπασχε από κλινική κατάθλιψη και ήταν επιρρεπής στη βία. Όταν ήταν οκτώ ετών, η μητέρα της ανέθεσε τη φροντίδα της στους Τζον και Έθελ Ρος, όπου ο Ρος αναγνώρισε το ταλέντο της. 

Η Έθελ Ρος ονόμασε την Ντιουκ Πάτι, ελπίζοντας να έχει την επιτυχία της Πάτι Μακόρμακ. Αυτή η πράξη όμως ήταν κατά της Ντιουκ στο μέλλον.

## Καριέρα
Εμφανίστηκε αρχικά στη σαπουνόπερα *Η φωτεινότερη μέρα* στη δεκαετία του 1950. Στα 16 της χρόνια, έπαιξε στη γνωστή ταινία Το θαύμα της Άννι Σάλιβαν σε σκηνοθεσία του Άρθουρ Πεν. Επέστρεψε στην τηλεόραση σε μια τηλεοπτική παραγωγή *Η Δύναμη και η Δόξα*. 
thumb|left|Η Πάτι Ντιουκ σε διαφημιστική φωτογραφία της από την έγχρωμη δραματική ταινία του 1967 ''Η κοιλάδα με τις κούκλες (Valley of the Dolls)''.

Από το 1963 έως το 1966, η Ντιουκ έπαιξε στη δική της σειρά *Η Πάτι Ντιουκ παρουσιάζει*.

Παρά την καριέρα της, η Ντιουκ ήταν δυστυχισμένη ως έφηβη. Οι ίδιοι οι Ρος προσπάθησαν να την παρουσιάσουν ως μια φυσιολογική έφηβη, αλλά στα απομνημονεύματά της είχε αναφέρει ότι ήταν ουσιαστικά κρατούμενη των Ρος, που της έδωσαν λίγα από τα κέρδη που είχε βγάλει. Ως ενήλικη, κατηγόρησε τους Ρος για σεξουαλική κακοποίηση.

Στις 17 Αυγούστου 2004, για τη συνολική προσφορά της στον χώρο του θεάματος, η Πάτι Ντιουκ απέκτησε το δικό της αστέρι στη Λεωφόρο της Δόξας στο Χόλυγουντ.

## Παραπομπές


## Εξωτερικοί σύνδεσμοι
* 

Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Φρανσουά Ανγκλέρ

Ο **Φρανσουά Ανγκλέρ** (François Baron Englert, γεν. 6 Νοεμβρίου 1932) είναι Bέλγος θεωρητικός φυσικός και βραβευμένος (μαζί με τον Πήτερ Χιγκς) με το βραβείο Νόμπελ 2013. Είναι ομότιμος Καθηγητής στο Ελεύθερο Πανεπιστήμιο των Βρυξελλών (Université libre de Bruxelles) όπου είναι μέλος της ερευνητικής ομάδας θεωρητικής φυσικής. Διδάσκει επίσης στο τμήμα Φυσικής και Αστρονομίας του  Πανεπιστημίου του Τελ Αβίβ και είναι μέλος του ινστιτούτου Κβαντικών μελετών του στο Πανεπιστήμιο Τσάπμαν της Καλιφόρνια. Βραβεύτηκε το 2010 με το βραβείο Τζ.Τζ. Σακουράι για θεωρητική Φυσική Στοιχειωδών σωματιδίων (μαζί με τους Γκέρι Γκουράλνικ, Σ.Ρ. Χάγκεν, Τομ Κιμπλ, Πήτερ Χιγκς και Ρομπέρ Μπρου), με το βραβείο Βολφ στη Φυσική το 2004 (μαζί με τους Μπρου και Χιγκς) και με το βραβείο Υψηλής Ενέργειας και Σωματιδίων της Ευρωπαϊκής Εταιρείας Φυσικής (μαζί με τους Μπρου και Χιγκς) το 1997.  Έχει συνεισφορές στη στατιστική Φυσική, τη κβαντική θεωρία πεδίου, την Κοσμολογία, τη θεωρία Χορδών και την υπερβαρύτητα. Είναι ο παραλήπτης του βραβείου του πρίγκιπα της Αστούριας στην τεχνολογική και επιστημονική έρευνα, μαζί με τον Πήτερ Χίγγς και το CERN. 

Ο Ανκλέρ βραβεύτηκε με το βραβείο Νόμπελ Φυσικής 2013 μαζί με τον Πήτερ Χίγκς για την ανακάλυψη του μηχανισμού Χιγκς.

## Παραπομπές


Κατηγορία:Βέλγοι φυσικοί
Κωνσταντίνος Μακρυνιώτης

Ο **Κωνσταντίνος Μακρυνιώτης** (1897 - 19 Σεπτεμβρίου 1988) ήταν αντιστράτηγος της Ελληνικής Βασιλικής Χωροφυλακής, της οποίας διετέλεσε αρχηγός από το 1957 ως το 1960.

## Βιογραφικά στοιχεία
Γεννήθηκε το Δεκέμβρη του 1897 στον Δάρα Πυλίας Μεσσηνίας. Κατατάχθηκε στην Ελληνική Βασιλική Χωροφυλακή το 1918. Ήταν απόφοιτος της Σχολής Αξιωματικών Χωροφυλακής και της Νομικής Σχολής Αθηνών.

Το 1923 συμμετείχε στο φιλοβασιλικό κίνημα Λεοναρδόπουλου - Γαργαλίδη, το οποίο οι βενιζελικοί κατέστειλαν με επιτυχία. Για το λόγο αυτό αποτάχθηκε από τη Χωροφυλακή, στην οποία επανήλθε με την αμνηστία του 1927. Από τα μέσα της δεκαετίας του 1930 υπηρετούσε στην Ήπειρο. Το 1942 διορίστηκε διοικητής της Ανωτέρας Διοίκησης Ηπείρου της Χωροφυλακής, με έδρα τα Ιωάννινα. Στη θέση αυτή παρέμεινε ως τον Ιούνιο του 1944, οπότε καθαιρέθηκε και φυλακίστηκε από τους Γερμανούς, λόγω της συνεργασίας του με την Αντίσταση.

Το 1952, με την άνοδο στην εξουσία του στρατάρχη Αλέξανδρου Παπάγου και της δεξιάς παράταξης, ο Κων/νος Μακρυνιώτης διορίστηκε διευθυντής της Διεύθυνσης Ασφαλείας του υπουργείου Εσωτερικών, (1952-1954) στο οποίο υπάγονταν τότε τα σώματα ασφαλείας, θέση στην οποία παρέμεινε ως το 1954. Στη συνέχεια διετέλεσε επιθεωρητής της Α΄ Επιθεώρησης της Χωροφυλακής (1954-57), και τελικά αρχηγός της Χωροφυλακής την περίοδο 1957-60.

Ο Κωνσταντίνος Μακρυνιώτης τιμήθηκε με τον Ταξιάρχη του Γεωργίου και Φοίνικος, Πολεμικό Σταυρό Γ΄ Τάξεως και διάφορα άλλα παράσημα.

## Πηγές


Κατηγορία:Αρχηγοί Ελληνικής χωροφυλακής
Κατηγορία:Ταξιάρχης του Τάγματος του Γεωργίου Α΄
Κατηγορία:Ταξιάρχης του Τάγματος του Φοίνικα
Κατάλογος ποδοσφαιρικών αντιπαλοτήτων

Ο κατάλογος αυτός εμπεριέχει τις ποδοσφαιρικές αντιπαλότητες σε όλο τον κόσμο. Περιλαμβάνει ομάδες, οι οποίες ανταγωνίζονται σε τοπικά ντέρμπι, καθώς και αγώνες μεταξύ ομάδων, οι έδρες των οποίων έχουν μεγάλη απόσταση μεταξύ τους. Επίσης, παραθέτει τους διεθνείς ανταγωνισμούς και αντιπαλότητες μεταξύ μεμονωμένων παικτών.

## Ατομικές
### Αντιπαλότητες μεταξύ παικτών

### Αντιπαλότητες μεταξύ παικτών και προπονητών

## Διεθνείς
### Διηπειρωτικές

### Νοτιοαμερικανικές

### Ευρωπαϊκές

### Ασιατικές

### Βορειοαμερικανικές

## Διασυλλογικές στην Αφρική
### Αλγερία
;Τοπικά ντέρμπι

;Περιφεριακά ντέρμπι

;Εθνικά ντέρμπι

;Κλασικές αντιπαλότητες

### Αγκόλα

### Μποτσουάνα

### Πράσινο Ακρωτήριο

### Αίγυπτος

### Γκάνα

### Ακτή Ελεφαντοστού

### Κένυα

### Λιβύη

### Μαρόκο
;Τοπικά ντέρμπι

;Κλασικές αντιπαλότητες

### Ναμίμπια

### Νιγηρία

### Νότια Αφρική

### Σουδάν

### Τανζανία

### Τόγκο

### Τυνησία

### Ζιμπάμπουε

## Διασυλλογικές στην Ασία
### Αυστραλία

### Μπανγκλαντές

### Κίνα

### Χονγκ Κονγκ

### Ινδία

### Ινδονησία

### Ιράκ

### Ιράν

### Ιαπωνία

### Ιορδανία

### Κουβέιτ

### Σαουδική Αραβία

### Νότια Κορέα

## Διασυλλογικές στη Ευρώπη

## Διασυλλογικές στη Βόρεια, Κεντρική Αμερική και Καραϊβική
### Καναδά

### Κόστα Ρίκα

### Γουατεμάλα

### Αϊτή

### Ονδούρα

### Τζαμάικα

### Μεξικό

### Νικαράγουα

### Πουέρτο Ρίκο

### Σουρινάμ

### Τρινιντάντ και Τομπάγκο

### Ηνωμένες Πολιτείες

## Διασυλλογικές στην Ωκεανία
### Νέα Ζηλανδία

## Διασυλλογικές στη Νότιο Αμερική
### Αργεντινή

### Βολιβία

### Βραζιλία

### Χιλή

### Κολομβία

### Ισημερινός

### Παραγουάη

### Περού

### Ουρουγουάη

### Βενεζουέλα

## Δείτε επίσης
* Κατάλογος αθλητικών αντιπαλοτήτων

## Παραπομπές


## Εξωτερικοί σύνδεσμοι
* FIFA.com
* FootballDerbies.com
* EuroRivals.net  – fixtures, results and videos of football derbies
* 50 Greatest Rivalries in World Football – Bleacher Report

Καταλογος ποδοσφαιρικων αντιπαλοτητων
Ποδοσφαιρικά ντέρμπι
Α1 Κατηγορία υδατοσφαίρισης ανδρών 1986-1987

Το πρωτάθλημα Ελλάδας πόλο της περιόδου 1986–1987, ήταν το πρώτο πρωτάθλημα της νεοσύστατης Α1 Εθνικής, η οποία προέκυψε από τη διάσπαση της Α΄ Εθνικής σε Α1 και Α2. Συμμετείχαν οκτώ ομάδες που αγωνίστηκαν σε δύο φάσεις, την κανονική περίοδο και τα πλέι οφ. Η κανονική περίοδος ξεκίνησε στις 17 Ιανουαρίου του 1987, και ολοκληρώθηκε στις 3 Ιουνίου. Τα πλέι οφ ξεκίνησαν στις 6 Ιουνίου και ολοκληρώθηκαν στις 7 Ιουλίου. Πρωταθλήτρια αναδείχθηκε η ομάδα της Γλυφάδας για δεύτερη συνεχόμενη χρονιά.

## Το πρωτάθλημα
Μετά το τέλος του πρωταθλήματος Α' Εθνικής 1985–86 οι οκτώ πρώτες ομάδες (κατά σειρά κατάταξης: ΑΝΟ Γλυφάδας, Εθνικός Πειραιώς, ΝΟ Βουλιαγμένης, Παναθηναϊκός ΑΟ, ΑΣ Άρης Θεσσαλονίκης, Ολυμπιακός ΣΦΠ, ΝΟ Πατρών, ΝΟ Χίου) τοποθετήθηκαν στην Α1 κατηγορία. Οι τέσσερις τελευταίες (ΓΣ Ηρακλής Θεσσαλονίκης, ΝΟ Βόλου & Αργοναύτες, ΠΑΟΚ, ΕΝΟ Αιγυπτιωτών) τοποθετήθηκαν στην Α2 μαζί με τις τέσσερις πρώτες ομάδες της Β΄ Εθνικής 1985–86 (ΑΟ Παλαιού Φαλήρου, Ηλυσιακός ΑΟ, ΝΑΟ Κέρκυρας, ΟΦ Θαλάσσης).

Η πρώτη αγωνιστική διεξήχθη στις 17 Ιανουαρίου, με τους εξής αγώνες: 

Μετά το τέλος της κανονικής περιόδου, διεξήχθησαν για πρώτη φορά τα πλέι οφ, με τη συμμετοχή των έξι πρώτων της Α1 και των δύο πρώτων της Α2.

## Κανονική περίοδος
### Βαθμολογία

### Αποτελέσματα

## Πλέι οφ
Στα πλέι οφ προκρίθηκαν οκτώ ομάδες, οι έξι πρώτες της Α1 και οι δύο πρώτες της Α2 (Ηρακλής Θεσσαλονίκης και ΝΑΟ Κέρκυρας). Στα προημιτελικά διασταυρώθηκαν ως εξής: 1ος-6ος, 2ος-5ος, 3ος-2ος Α2, 4ος-1ος Α2. Δεν μεταφέρθηκαν τα αποτελέσματα της κανονικής περιόδου. Οι σειρές κρίθηκαν με βάση τους βαθμούς (2 η νίκη, 1 η ισοπαλία και 0 η ήττα), την πρόκριση κέρδιζε η ομάδα που έφτανε ή ξεπερνούσε πρώτη το όριο των τριών βαθμών.

Το πανόραμα των πλέι οφ:

### Προημιτελικοί
Προκρίθηκαν όλες οι ομάδες με πλεονέκτημα έδρας.

### Ημιτελικοί
Οι ομάδες με πλεονέκτημα έδρας επικράτησαν ξανά.

### Τελικοί
Στους παρθενικούς τελικούς της Α1, η Γλυφάδα αντιμετώπισε τον Εθνικό. Η Γλυφάδα πήρε μια μεγάλη νίκη στον πρώτο αγώνα μέσα στον Πειραιά, και χάρη στην ισοπαλία στον δεύτερο αγώνα στην έδρα της, έφτασε πρώτη το όριο των τριών βαθμών και αναδείχθηκε πρωταθλήτρια στο πρώτο πρωτάθλημα της Α1 Εθνικής κατηγορίας.

## Τελική κατάταξη

## Παραπομπές


## Πηγές
* Εφ. Αθλητική Ηχώ
* Αθλητική Ηχώ, 4 Ιουνίου 1987 σελ. 3 - Τελική βαθμολογία.



1986 1987
Κατηγορία:Υδατοσφαίριση το 1986
Κατηγορία:Υδατοσφαίριση το 1987
Victoria Rock Club

Η Βικτώρια (ή αλλιώς αγγ: Victoria Rock Club) ήταν ιστορικό Ροκ κλαμπ της εποχής του '70-'80, στη Νίκαια.[1] Άνοιξε στην δεκαετία του '70 και ξεκίνησε με Φανκ μουσική. Στη συνέχεια παρακολουθώντας τις μουσικές εξελίξεις της εποχής, η Ροκ άρχισε σιγά σιγά να παίζει στην "Υπόγα". Ροκάδες και Μεταλλάδες περίμεναν από νωρίς το απόγευμα στην πλατεία μέχρι ο DJ να βάλει το πρώτο κομμάτι. Aπ' τις αρχές της δεκαετίας του 80' η Victoria φιλοξενούσε τα top συγκροτήματα της εποχής. Συγκροτήματα όπως οι Alex Harvey, Saxon, Motorhead, Scorpions, Iron Maiden κ.ά., χάριζαν στους θαμώνες υπέροχες και μοναδικές στιγμές, όχι με κάποια συναυλία, αλλά με την παρέα τους στα ίδια τραπέζια με τους πιστούς φίλους της *υπόγας*. [2]

## Παραπομπές


## Πηγές
* Victoria Rock Club σύντομο ιστορικό 
* Λίστα με τραγούδια από τη Ροκ δισκογραφία της εποχής του '70 - '80 

Κατηγορία:Ροκ μουσική
Μάνος Δελούκας

Ο **Μάνος Δελούκας** (1928-2021) ήταν Έλληνας πολιτικός.

Γεννήθηκε το 1928 στην Πάτρα. Σπούδασε νομικά και πολιτικές επιστήμες. Υπήρξε συνεργάτης του Ανδρέα Παπανδρέου ήδη από την προδικτατορική περίοδο.

Διετέλεσε πρόεδρος της Δημόσιας Επιχείρησης Πετρελαίου και των Διυλιστηρίων Ασπροπύργου από το 1981 ως το 1986. Επίσης, ήταν βουλευτής Αχαΐας του ΠΑΣΟΚ από τον Ιούνιο έως τον Νοέμβριο του 1989.

Απεβίωσε σε ηλικία 93 ετών στις 18 Οκτωβρίου 2021.

## Παραπομπές


## Πηγές
* Εγκυκλοπαίδεια *Υδρία-Cambridge-Ήλιος*

Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές Αχαΐας
Χαλιμέ Χατούν

Η **Χαλιμέ Χατούν** (Οθ. Τούρκικα:حلیمه خاتون) (Τούρκικα: *Halime Hatun*, 13ος αιώνας - 1281) ήταν η σύζυγος του Ερτογρούλ Γαζή και μητέρα του σουλτάνου Οσμάν Α΄, ιδρυτή της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Halime Valide Hatun Aliyyetü'ş-Şân Hazretleri***

## Βιογραφία
Ήταν Τουρκικής καταγωγής. Γέννησε τρείς γιούς: τον Οσμάν Α', τον Γκιουντιούζ Άλπ και τον Σαβτζί Μπέη. Ο τόπος ταφής της Χαλιμέ Χατούν είναι στον κήπο του τάφου του Ερτογρούλ Γαζή στο Σογιούτ.

Η Χαλιμέ Χατούν είχε την ιδιότητα της Βαλιντέ Χατούν αλλά δεν ήταν κανονική Βαλιντέ εφόσον ο τίτλος χρησιμοποιήθηκε πρώτη φορά από την Αϊσέ Χαφσά Σουλτάν, σύζυγο του Σελίμ Α΄ και μητέρα του Σουλεϊμάν Α' του Μεγαλοπρεπούς.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback).
* Yavuz Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover).

Κατηγορία:Βαλιδέ Σουλτάνες
Γεώργιος Σερπάνος

Ο **Γεώργιος Σερπάνος** (1907 - 27 Φεβρουαρίου 2009) του Αριστείδη και της Δήμητρας ήταν Έλληνας δικηγόρος και πολιτικός. Παλαιός συνεργάτης του Γεωργίου Παπανδρέου, διατέλεσε βουλευτής Αιτωλοακαρνανίας με το Κόμμα Γεωργίου Παπανδρέου (1950-51), την Ένωση Κέντρου (1964-67) και το ΠΑΣΟΚ (1977-89). Από το 1977 έως το 1981, ήταν ο εισηγητής του ΠΑΣΟΚ στη Βουλή για τα θέματα του Υπουργείου Δημόσιας Τάξης.

## Βιογραφία
Γεννήθηκε το 1907 στον Άγιο Βλάσιο Τριχωνίδας Αιτωλοακαρνανίας. Από πολύ μικρός έμεινε ορφανός από πατέρα. Σπούδασε στη Νομική Σχολή του Πανεπιστημίου Αθηνών αναπτύσσοντας πολιτική δράση ήδη από τα φοιτητικά του χρόνια, ως μέλος της ένωσης φοιτητών στον νομό του και μέλος της νεολαίας του Ελευθερίου Βενιζέλου. Κατά τη διάρκεια των σπουδών του εργάστηκε ως ταμειακός υπάλληλος. Πολέμησε στον Ελληνοϊταλικό πόλεμο του 1940-41 ως έφεδρος ανθυπολοχαγός του Πυροβολικού και διατέλεσε γενικός γραμματέας Εφοδιασμού στην κυβέρνηση της Απελευθέρωσης του Γεωργίου Παπανδρέου το 1944-45.

Για πρώτη φορά εκλέχθηκε βουλευτής στην Αιτωλοακαρνανία με το Κόμμα Γεωργίου Παπανδρέου το 1950. Εκλέχθηκε ξανά βουλευτής με την Ένωση Κέντρου, το 1964. Ως βουλευτής της Ενώσεως Κέντρου, διαδραμάτισε σημαίνοντα ρόλο στην ίδρυση πολλών σχολείων όλων των βαθμίδων εκπαίδευσης καθώς και στην ψήφιση νόμου, το 1964, με τον οποίο καθιερώθηκε η τιμή ασφαλείας για τους καλλιεργητές καπνού. Μετά την επιβολή της χούντας των συνταγματαρχών το 1967, συνελήφθη και εξορίστηκε στη Φολέγανδρο.

Μετά τη Μεταπολίτευση εντάχθηκε στο ΠΑΣΟΚ, με το οποίο εκλέχθηκε βουλευτής Αιτωλοακαρνανίας το 1977, το 1981 και το 1985. Από το 1977 έως το 1981 ήταν ο εισηγητής του ΠΑΣΟΚ στη Βουλή για τα θέματα του Υπουργείου Δημόσιας Τάξης, και πολλές εφημερίδες το 1981 ανέμεναν ότι αυτός θα αναλάμβανε το συγκεκριμένο Υπουργείο (τελικά προτιμήθηκε ο βουλευτής Ηλείας, Γιάννης Σκουλαρίκης).

Ο Γεώργιος Σερπάνος τιμήθηκε με το μετάλλιο του Υπουργείου Εθνικής Άμυνας και το μετάλλιο Εθνικής Αντίστασης για τη δράση του. Απεβίωσε στις 27 Φεβρουαρίου 2009, σε ηλικία 102 ετών. Μετά τον θάνατό του, ένα μεγάλο μέρος της περιουσίας του διατέθηκε (με εντολή του ιδίου) για αγαθοεργούς σκοπούς.

## Παραπομπές


Κατηγορία:Αιωνόβιοι
Κατηγορία:Βουλευτές Αιτωλοακαρνανίας
Κατηγορία:Βουλευτές εκλεγμένοι με το ΠΑΣΟΚ
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές εκλεγμένοι με το Κόμμα Γεωργίου Παπανδρέου
Κατηγορία:Βουλευτές Αιτωλοακαρνανίας και Ευρυτανίας
Σφαιρικό σύστημα συντεταγμένων

Στα μαθηματικά και τη φυσική, ένα **σφαιρικό σύστημα συντεταγμένων** είναι ένα σύστημα αναφοράς για τριδιάστατο χώρο όπου η θέση ενός σημείου προσδιορίζεται από τρεις αριθμούς: την **ακτινική απόσταση** του σημείου από ένα σταθερό σημείο αναφοράς (το κέντρο τον αξόνων Ο), την **πολική γωνία** που μετράται από τη σταθερή κατεύθυνση του ζενίθ (άξονας z), και το **[[αζιμούθιο]]**, η γωνία της προβολής του σημείου στο επίπεδο, από κάποια σταθερή κατεύθυνση στο επίπεδο (άξονας x).

Η ακτινική απόσταση συνήθως καλείται και απλά **ακτίνα** ή **ακτινική συντεταγμένη**. Η πολική γωνία καλείται και **ζενίθια γωνία** ή **ζενίθια απόσταση**. 

Η χρήση των συμβόλων σε σχέση και η σειρά των συντεταγμένων διαφέρει μεταξύ των πηγών. Το σύστημα που συνήθως εμφανίζεται στη φυσική είναι (*r*, *θ*, *φ*) για ακτινική απόσταση, πολική γωνία και αζιμούθιο αντίστοιχα, ενώ το σύστημα που εμφανίζεται κυρίως στα μαθηματικά συγγράμματα είναι 
(*r*, *θ*, *φ*) για ακτινική απόσταση, αζιμούθιο και πολική γωνία αντίστοιχα. Και στα δύο συστήματα το γράμμα *ρ* συναντάται συχνά αντί για το *r*. Διαφορετικές χρήσεις επίσης συναντώνται, όποτε χρειάζεται ιδιαίτερη προσοχή για το ποιο σύστημα χρησιμοποιείται. 

Διαφορετικά συστήματα που χρησιμοποιούνται για τις σφαιρικές συντεταγμένες, είναι οι γεωγραφικές συντεταγμένες και οι ουράνιες συντεταγμένες.

Το σφαιρικό σύστημα συντεταγμένων είναι γενίκευση του διδιάστατου πολικού συστήματος συντεταγμένων. Μπορεί να επεκταθεί και σε περισσότερες χωρικές διαστάσεις στη γεωμετρία της υπερσφαίρας.

## Σχέση με τις καρτεσιανές συντεταγμένες

Οι καρτεσιανές συντεταγμένες προκύπτουν από τις σφαιρικές συντεταγμένες (με τη σύμβαση *ακτίνα r*, *πολική γωνία θ*, *αζιμούθιο φ*), και με πεδία ορισμού , , , από τους ακόλουθους τύπους:

: x=r \, \cos\theta \, \sin\varphi
: y=r \, \sin\theta \, \sin\varphi
:z=r \, \cos\varphi

Οι σφαιρικές συντεταγμένες (σύμφωνα με τη σύμβαση για *ακτίνα r*, *πολική γωνία θ*, *αζιμούθιο φ*) του σημείου αντίστοιχα προκύπτουν από τις καρτεσιανές συντεταγμένες(*x*, *y*, *z*) από τους τύπους:
:r=\sqrt{x^2 + y^2 + z^2}
:\theta = \operatorname{atan2}(y, x) = \begin{cases}
\arctan(\frac y x) & ,\gamma\iota\alpha\; x > 0, \\
\sgn(y)\frac \pi 2 & ,\gamma\iota\alpha\; x = 0, \\
\arctan(\frac y x) + \pi & ,\gamma\iota\alpha\;   x 
:\varphi = \operatorname{arccos}\left(\frac{z}{\sqrt{x^2 + y^2 + z^2}}\right)

## Ενδεικτική Βιβλιογραφία
* 
* 
* 
* 

## Εξωτερικοί σύνδεσμοι
* 

Κατηγορία:Συστήματα συντεταγμένων
Σώχος

Με το επώνυμο **Σώχος** αναφέρονται τα εξής πρόσωπα:
* Αντώνιος Σώχος
* Λάζαρος Σώχος
* Νικόλαος Σώχος
Αφρικανική αγριόγατα

Η **Αφρικανική αγριόγατα** (*Felis silvestris lybica*), είναι ένα υποείδος της Αγριόγατας που ζει στην Αφρική, από την Αραβική χερσόνησο έως την Κασπία θάλασσα. Επίσης αναφέρεται και ως **Αγριόγατα της Εγγύς Ανατολής** και δεν πρέπει να συγχέεται με την Αγριόγατα της Νότιας Αφρικής (*Felis silvestris cafra*).

## Περιγραφή

Το χρώμα της Αφρικανικής αγριόγατας είναι αμμώδες γκρι και μερικές φορές απαλό κίτρινο ή κόκκινο χρώμα. Τα αυτιά της είναι κοκκινωπά, με ανοιχτό κίτρινο γύρω από το πτερύγιο του αυτιού της. Οι ρίγες γύρω από το μάγουλο είναι μαύρες. Υπάρχει μια σκούρα λωρίδα κατά μήκος της σπονδυλικής της στήλης, τα πλευρά της έχουν πιο ανοιχτό χρώμα και η κοιλιά της είναι υπόλευκη. Η Αφρικανική αγριόγατα έχει κάποιες διαφορές με την Αγριόγατα της Ευρώπης όπως τα χρώματα στους ώμους, στη σπονδυλική στήλη, στην κατασκευή της ουράς της καθώς επίσης και στη γούνα της Αφρικανικής αγριόγατας που είναι μικρότερη από αυτή της Αγριόγατας της Ευρώπης.

Το μήκος των αρσενικών κυμαίνεται από 47 έως 59,7 εκ. το κεφάλι με το σώμα ενώ η μακριά ουρά από 26,7 έως 36,8 εκ. Το μήκος των θηλυκών είναι 40,6 έως 55,8 εκ με 24,1 έως 33,7 εκ. την ουρά. Τα περισσότερα αρσενικά και θηλυκά ζυγίζουν 3,2 έως 4,5 κιλά.

## Διατροφή και Συμπεριφορά

Η Αφρικανική αγριόγατα τρέφεται κυρίως με ποντίκια, αρουραίους και άλλα μικρά θηλαστικά. Όταν τους δοθεί η ευκαιρία τρώνε ψάρια, πουλιά, ερπετά, αμφίβια και έντομα. Η αγριόγατα πλησιάζει αργά αργά το θήραμά της, επιτίθεται και αρπάζει τη λεία της. Η αφρικανική αγριόγατα δραστηριοποιείται κυρίως κατά τη διάρκεια του λυκόφωτος. Όταν θυμώνει αυξάνει τον όγκο της γούνας της (ανατριχιάζει), προκειμένου να τρομάξει τον αντίπαλο. Κατά τη διάρκεια της ημέρας κρύβεται σε θάμνους. Η περιοχή του αρσενικού συμπίπτει με άλλων θηλυκών και όλοι μαζί υπερασπίζονται το έδαφός τους από εισβολείς. Το θηλυκό γεννάει από 2 έως 6 μικρά, με μέσο όρο τα 3 μικρά. Η Αφρικανική αγριόγατα γεννάει σε λαγούμια ή κοιλότητες στο έδαφος. Η κυοφορία κρατά 56-69 ημέρες. Τα μικρά γεννιούνται τυφλά και στηρίζονται στη μητέρα τους. Μένουν μαζί της 5 έως 6 μήνες και στον 6ο μήνα είναι γόνιμα.

## Οικότοποι

thumb|left|280x280px|Η Αγριόγατα της Σαρδηνίας

Η Αφρικανική αγριόγατα ζει σε όλη την Αφρική και σε μια περιοχή από την Αραβική χερσόνησο έως την Κασπία θάλασσα. Ζουν στο Μαρόκο, την Αλγερία, την Τυνησία, τη Λιβύη και την Αίγυπτο, κατοικούν επίσης στις σαβάνες της Δυτικής Αφρικής από τη Μαυριτανία στο Κέρας της Αφρικής, συμπεριλαμβανομένων τη Σομαλία, την Ερυθραία, την Αιθιοπία, το Τζιμπουτί, το Σουδάν και τη Νότια Αφρική. Ζουν σε ορεινές και ημιορεινές περιοχές, αλλά και στην έρημο Σαχάρα.

Οι Αγριόγατες των μεσογειακών νησιών της Σικελίας, της Κορσικής και της Κρήτης πιθανόν κατάγονται από την Ευρωπαϊκή Αγριόγατα.

Κατηγορία:Αιλουρίδες
Κατηγορία:Θηλαστικά της Αφρικής
Κατηγορία:Φέλις
Κατηγορία:Θηλαστικά της Μέσης Ανατολής
Αυτοκράτορας Σουντσί

Ο **Αυτοκράτορας Σουντσί** (*顺治帝*, 15 Μαρτίου 1638 - 5 Φεβρουαρίου 1661) ήταν αυτοκράτορας της Κίνας. Πατέρας του ήταν ο Χονγκ Ταιζί και μητέρα του ήταν η Μπουμπουτάι. Ο πατέρας του κατέλαβε το Πεκίνο και έγινε ο πρώτος αυτοκράτορας των Τσινγκ.

## Η ζωή του
Γεννήθηκε στις 15 Μαρτίου 1638 στην Σεντζίν, στην επαρχία Λιαοντόνγκ. Ο πατέρας του σφετερίστηκε το θρόνο το 1643, αλλά πέθανε το ίδιο έτος. Στέφθηκε αυτοκράτορας στις 8 Οκτωβρίου 1643. Δεκαεφτά χρόνια αργότερα, η Ντόνγκο πέθανε ξαφνικά τον Σεπτέμβρη του 1660 από ευλογιά την οποία έπαθε και ο ίδιος λίγους μήνες αργότερα στις 2 Φεβρουαρίου 1661, από την οποία πέθανε τρεις μέρες αργότερα. Πέθανε στις 5 Φεβρουαρίου 1661 στην Απαγορευμένη Πόλη στο Πεκίνο, η Δυναστεία των Τσινγκ και τάφηκε στην τοποθεσία Ξιαολίνγκ, στους ανατολικούς τάφους Τσινγκ Ζουνχουά.

## Οικογένεια
Απέκτησε 14 παιδιά, όπου τα μισά ήταν ανώνυμα και συνολικά ήταν 8 γιοι και 6 κόρες (όλες ανώνυμες), και 3 υιοθετημένες κόρες.

*Νιουνίου (13 Δεκεμβρίου 1651 - 9 Μαρτίου 1652)
*Φουκουάν (8 Σεπτεμβρίου 1653 - 10 Αυγούστου 1703)
*Ξουάνγιε (4 Μαΐου 1654 - 20 Δεκεμβρίου 1722), αργότερα αυτοκράτορας Κανγκξί
*Ανώνυμος γιος (12 Νοεμβρίου 1657 - 25 Φεβρουαρίου 1658)
*Τσανγκνίνγκ (8 Δεκεμβρίου 1657 - 20 Ιουλίου 1703)
*Κισού (3 Ιανουαρίου 1660 - ημερομηνία θανάτου άγνωστη)
*Λονγκξί (30 Μαΐου 1660 - 20 Αυγούστου 1679)
*Γιονγκάν (23 Ιανουαρίου 1661 - ημερομηνία θανάτου άγνωστη)

## Κόρες
*1η κόρη (1652-1653)
*2η κόρη (1654-1685)
*3η κόρη (1654-1658)
*4η κόρη (1655-1662)
*5η κόρη (1655-1661)
*6η κόρη (1655-1662)
Παρακάτω οι υιοθετημένες
*Άγνωστη (1648-1691/92)
*Πριγκίπισσα Ρουτζία (1652-1673)
*Πριγκίπισσα Ρουανμίν (1653-1729)

Κατηγορία:Κινέζοι αυτοκράτορες
Παραδοσιακή ενδυμασία Πυργίου Χίου

Ως **παραδοσιακή ενδυμασία του Πυργίου** αναφέρεται ο τρόπος ένδυσης που καθιερώθηκε κατά τους παλαιότερους αιώνες στον οικισμό Πυργί της νήσου Χίου του Ανατολικού Αιγαίου.

## Ανδρική ενδυμασία
Η ανδρική παραδοσιακή ενδυμασία του Πυργίου ονομάζεται *ρασοζίπουνα*. Παρά το γεγονός πως στην υπόλοιπη Χίο σε ότι αφορά την ανδρική ενδυμασία ήταν κυρίαρχη η βράκα, στο Πυργί οι άνδρες φορούσαν στα παλιότερα χρόνια τη λεγόμενη ποδιά. Τα υπόλοιπα μέρη της ενδυμασίας ήταν λευκό πουκάμισο μαζί με παντελόνι ίδιου χρώματος που λεγόταν *σουρέλο*, η πουκαμίσα, οι μπλέτες (οριζόντιες φαρδιές πιέτες) καθώς και πολύχρωμα κοφτά κεντήματα (*πλούμια*) που στόλιζαν τα μανίκια. Φορούσαν επίσης ένα αμάνικο γιλέκο, το *γουνέλι* και ένα μαντήλι στο λαιμό. Οι νέοι συνήθιζαν να φορούν στο κεφάλι τους ένα βαμβακερό σκουφί ενώ οι μεγαλύτεροι σε ηλικία φορούσαν πάνω από το σκουφί φέσι το οποίο συχνά περιτύλιγαν με σαρίκι.

## Γυναικεία ενδυμασία

Η γυναικεία *σχολιανή* ή *γιορτινή* φορεσιά αποτελείται από το λευκό υφαντό πουκάμισο, το γιλέκο, το φόρεμα, γνωστό ως *πριστίδα* ή *ασπρούδα*, που έχει ως χαρακτηριστικό του γνώρισμα τις τσακιστές πιέτες στην πλάτη, τη ζώνη που τυλίγεται γύρω από τη μέση και ένα σταμπωτό μαντήλι το οποίο ονομάζεται *γεμενί*.

Το κεφάλι στολιζόταν με το σαρίκι, το οποίο αποτελούταν από το *στρουγγί* (σκληρός βαμβακερός σκούφος) και το *σαρίκωμα* (ουγιωτό μαντήλι από μετάξι). Τη διακόσμηση του κεφαλόδεσμου συμπλήρωναν ταινίες από μεταξωτά υφάσματα, κρόσια, ψεύτικα λουλούδια, χάντρινες φούντες και καρφοβελόνες.

## Παραπομπές

Πυργί Ενδυμασία
Πυργί Χίου
Γιορτινή φορεσιά Σκύρου

Ως **γιορτινή φορεσιά της Σκύρου** αναφέρεται η γυναικεία ενδυμασία που φοριόταν από τον γυναικείο πληθυσμό της Σκύρου των Βορείων Σποράδων κατά τις επίσημες περιστάσεις (γιορτές, γάμοι κλπ) και ήταν γνωστή στην τοπική ορολογία με τις ονομασίες *χρυσή*, *αλλαμένα* και *νυφάδα*.

## Περιγραφή

Η φορεσιά αποτελείται από το κεντημένο από μετάξι εσωτερικό πουκάμισο, τον κοντό γυναικείο επενδύτη (γνωστό και ως *μεντενέ*), το *καλό πουκάμισο* το οποίο κατασκευαζόταν από δύο είδη υφασμάτων, τον *καπχά* (μεταξωτό ύφασμα που χρησίμευε ως εξάρτημα της φορεσιάς), το πολύπτυχο φουστάνι και τον αμάνικο επενδύτη που κάποιες φορές ήταν φτιαγμένος από πολύτιμα υλικά. 

Τη φορεσιά συμπληρώνει ο κεφαλόδεσμος, ο οποίος αποτελείται από τέσσερα μέρη, το λευκό βαμβακερό μαντήλι, το κόκκινο μεταξωτό καπιτσάλι, τη μεταξωτή μπόλια και την καλύπτρα του κεφαλιού τον *φτα*, που αποτελεί το σημαντικότερο κομμάτι του κεφαλόδεσμου. Ο στολισμός της φορεσιάς ολοκληρώνεται από μια χρυσή ζώνη και ασημένια κλειδωτήρια καθώς και από το κόσμημα του κεφαλιού.

## Γκαλερί

File:Skyros1.jpg|Φόρεμα από τη Σκύρο. Τέλη 19ου αιώνα Συλλογή ΠΛΙ, Ναύπλιο


## Παραπομπές


## Βιβλιογραφία
**Ελληνικές Φορεσιές*, Συλλογή Εθνικού Ιστορικού Μουσείου, Ιστορική και Εθνολογική Εταιρεία της Ελλάδος, β' έκδοση, Αθήνα 2005.

## Εξωτερικοί σύνδεσμοι
Europeana: Γυναικεία νυφική ενδυμασία Σκύρου.
Κατηγορία:Ελληνικές φορεσιές
Αυτοκράτορας Τσενζόνγκ των Γιουάν

Ο **Τσενζόνγκ των Γιουάν**, γεννημένος ως Τεμούρ (*Өлзийт Төмөр*, 15 Οκτωβρίου 1265 - 10 Φεβρουαρίου 1307) ήταν αυτοκράτορας της Κίνας. Διαδέχτηκε τον Κουμπλάι Χαν στον θρόνο των Γιουάν το 1294.

## Μέχρι το 1294
Γεννήθηκε στις 15 Οκτωβρίου 1265, γιος του Ζενζίν και της Κοκεζίν της φυλής Kουνγκιράντ. Ο Ζενζίν πέθανε το 1286 όταν ο Τσενζόνγκ ήταν 21 ετών. Όπως και ο πατέρας του, ήταν Βουδιστής.

## Η βασιλεία του
Λίγο μετά την ενθρόνιση του το 1294,άρχισε τις προετοιμασίες του για την περαιτέρω επέκταση της αυτοκρατορίας των Γιουάν μέχρι την Ιαπωνία και την περιοχή Ντάο Βιέτ. Ο Γαζάν, ο μουσουλμάνος χάνος του Ιλχανάτου το 1295, ήθελε να επιτεθεί στην παγανιστική Δυναστεία Γιουάν. Εξαιτίας του σχεδίου επέκτασης προς την Ιαπωνία, οι Βόκου επιτέθηκαν στην Κίνα προς το τέλος της βασιλείας του.

Κατηγορία:Κινέζοι αυτοκράτορες
Λευτέρης Χαλυβόπουλος

Ο **Λευτέρης Χαλυβόπουλος** ήταν Έλληνας ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1946 ως το 1953.

## Βιογραφία
Ο Χαλυβόπουλος εντάχθηκε στον Άρη το 1945, χωρίς να συμμετάσχει στην ομάδα που κατέκτησε το πρωτάθλημα Ελλάδος του 1946. Από την επόμενη σεζόν, αποτέλεσε μέρος της ανανέωσης που πραγματοποίησαν οι "κίτρινοι", ξεκινώντας να αγωνίζεται στην πρώτη ομάδα ως αναπληρωματικός για το πρωτάθλημα Θεσσαλονίκης του 1946-47.

Το 1947-48, καθιερώθηκε στην πρώτη ομάδα του Άρη, η οποία απόλεσε το τοπικό πρωτάθλημα όταν ηττήθηκε από τον ΠΑΟΚ με 0-1 στις 29 Φεβρουαρίου 1948. Συμμετείχε στο Κύπελλο Πάσχα της Αθήνας, όπου οι "κίτρινοι" κέρδισαν την διοργάνωση, όπως και στο φιλικό εναντίον της γαλλικής Σταντ ντε Ρενς στις 20 Ιουνίου 1948, το οποίο διακόπηκε ισόπαλο λόγω καταρρακτώδους βροχής.

Την σεζόν 1948-49, αφού κατέκτησε τον τίτλο του πρωταθλητή Θεσσαλονίκης με τον Άρη και άνοιξε το σκορ στο πρώτο ματς για την τελική φάση του πανελλήνιου πρωταθλήματος κατά του Ολυμπιακού, όπου οι δύο ομάδες αναδείχθηκαν ισόπαλες με 4-4. Συμμετείχε σε τρεις αγώνες, με τον Άρη να καταλαμβάνει την τρίτη θέση του πρωταθλήματος.

Το 1949-50, οι "κίτρινοι" πραγματοποίησαν εξαιρετική πορεία στην διοργάνωση του κυπέλλου Ελλάδας, όπου μετά από τον πρώτο ισόπαλο αγώνα με τον ΠΑΟΚ στην προημιτελική φάση, η πρόκριση κρίθηκε στις 26 Απριλίου 1950, όταν ο Άρης κέρδισε με 1-3, έχοντας ως έναν από τους σκόρερ του τον Χαλυβόπουλο. Δεν συμμετείχε στον ημιτελικό εναντίον του Εθνικού, αλλά έπαιξε στον τελικό, όπου οι "κίτρινοι" γνώρισαν την ήττα από την ΑΕΚ με 4-0.

Το 1950-51, ο Χαλυβόπουλος πέτυχε πέντε τέρματα για το πρωτάθλημα Θεσσαλονίκης, ενώ πέτυχε το νικητήριο γκολ της ομάδας του κατά του Μακεδονικού για το τουρνουά Πάσχα Θεσσαλονίκης και σκόραρε και μία εβδομάδα αργότερα στην ήττα με 4-5 από τον Ηρακλή. Έπαιξε στο φιλικό εναντίον της Ραπίντ Βιέννης τον Ιανουάριο του 1952 και κέρδισε το τουρνουά Πάσχα τρεις μήνες αργότερα.

Μετά την κατάκτηση του τοπικού πρωταθλήματος του 1953, μετανάστευσε στη Νέα Υόρκη των Ηνωμένων Πολιτειών για να εργαστεί ως γιατρός, διακόπτοντας την ποδοσφαιρική του καριέρα σε ηλικία 24 ετών. Πέθανε το 2012.

## Στατιστικά



## Παραπομπές


## Πηγές

* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6
* Χαλυβόπουλος Λευτέρης | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές
LIBRIS

Το **LIBRIS** (*Library Information System*) είναι ένας σουηδικός εθνικός κατάλογος που συντηρείται από την Εθνική Βιβλιοθήκη της Σουηδίας στη Στοκχόλμη. Είναι δυνατόν να αναζητηθούν ελεύθερα περίπου 6.500.000 τίτλοι σε εθνικό επίπεδο.

Εκτός από τις βιβλιογραφικές εγγραφές, μία για κάθε βιβλίο ή δημοσίευση, το LIBRIS περιέχει επίσης τον Κατάλογο των καθιερωμένων όρων για τους ανθρώπους.

Ο κώδικας MARC για τον κατάλογο της Σουηδικής Ένωσης Καταλόγων είναι το SE-LIBR, γνωστό ως: Selibr.

Η ανάπτυξη του LIBRIS άρχισε στα μέσα της δεκαετίας του 1960. Ενώ ο εξορθολογισμός των βιβλιοθηκών ήταν ένα ζήτημα για δύο δεκαετίες μετά τον Β Παγκόσμιο Πόλεμο, ήταν το 1965 όταν μια κυβερνητική επιτροπή δημοσίευσε μια έκθεση σχετικά με τη χρήση των ηλεκτρονικών υπολογιστών στην έρευνα των βιβλιοθηκών. Ο κρατικός προϋπολογισμός του 1965 δημιούργησε ένα ερευνητικό συμβούλιο των βιβλιοθηκών (*Forskningsbiblioteksrådet*, FBR). Ένα έγγραφο σχεδιασμού, το *Σύστημα Πληροφοριών Biblioteksadministrativt* (BAIS) δόθηκε στην δημοσιότητα τον Μάιο του 1970, και το όνομα LIBRIS, συντομογραφία για το Σύστημα Πληροφορίας Βιβλιοθηκών, χρησιμοποιήθηκε για μια τεχνική υποεπιτροπή, η οποία ξεκίνησε την 1η Ιουλίου 1970. Το ενημερωτικό δελτίο *LIBRIS-meddelanden* (), έχει δημοσιευθεί από το 1972 και διατίθεται στο διαδίκτυο από το 1997.

## Παραπομπές

## Εξωτερικοί σύνδεσμοι
*  (select "In English" from the top menu, default language is Swedish)
* Open Data, Information about LIBRIS bibliographic records and authority file as open data, 3 April 2012.

Κατηγορία:Βιβλιοθηκονομία
Λάζαρος Π. Ανδρεάδης

Ο **Λάζαρος Ανδρεάδης** του Παύλου (1889 - 1989), ήταν Έλληνας στρατιωτικός και αργότερα δικηγόρος και βουλευτής, ποντιακής καταγωγής.

Ακολούθησε στρατιωτική καριέρα και έγινε αξιωματικός. Μετά την αποστρατεία του αποφάσισε να ασχοληθεί με τα κοινά και εξελέγη για πρώτη φορά βουλευτής Κοζάνης στις εκλογές του 1923. Έπειτα εξελέγη στις εκλογές του 1926 με τον αγροτικό προσφυγικό συνδυασμό. Επανεξελέγη βουλευτής με το Κόμμα Φιλελευθέρων το 1928.

Τα τελευταία χρόνια της ζωής του ήταν δικηγόρος στην Αθήνα.

Πέθανε αιωνόβιος το 1989.

## Παραπομπές


Κατηγορία:Βουλευτές Κοζάνης
Κατηγορία:Αιωνόβιοι
Κατηγορία:Βουλευτές εκλεγμένοι με το Κόμμα Ανεξαρτήτων και Προσφύγων
Κατηγορία:Βουλευτές εκλεγμένοι με το κόμμα των Φιλελευθέρων
Δημήτρης Καζαντζής

Ο **Δημήτρης Καζαντζής** είναι Έλληνας πρώην ποδοσφαιριστής, ο οποίος αγωνιζόταν ως επιθετικός στην ομάδα του Άρη Θεσσαλονίκης από το 1946 ως το 1953.

## Βιογραφία
Ο Δημήτρης Καζαντζής, ως ανηψιός του Κλεάνθη Βικελίδη, έπαιξε για πρώτη φορά στο τουρνουά Χριστουγέννων της Θεσσαλονίκης στον αγώνα εναντίον του Μακεδονικού στις 5 Ιανουαρίου 1947. Σε επίσημο παιχνίδι αγωνίστηκε για πρώτη φορά έναν χρόνο αργότερα, όταν στις 11 Ιανουαρίου 1948, ο Άρης απέκλεισε τον ΠΑΟΚ νικώντας με 5-2, με το νεαρό Καζαντζή να αντικαθιστά τον θείο του Κλ. Βικελίδη και να πετυχαίνει ένα από τα τέρματα της ομάδας του.

Την επόμενη χρονιά, αγωνίστηκε ως βασικός στην ομάδα του συλλόγου στην θέση του ενδιάμεσου επιθετικού. Πέτυχε το πρώτο του χατ-τρικ στη νίκη των "κίτρινων" με 10-2 κατά του Μεγάλου Αλεξάνδρου για το πρωτάθλημα Θεσσαλονίκης του 1949, ενώ αγωνίστηκε στους τρεις από τους τέσσερις αγώνες της τελικής φάσης του πρωταθλήματος, με τον Άρη να καταλαμβάνει την τρίτη θέση.

Την επόμενη σεζόν, ο Καζαντζής πέτυχε έξι γκολ σε έξι αγώνες για το πρωτάθλημα Θεσσαλονίκης ενώ σκόραρε άλλες πέντε φορές για την διοργάνωση του κυπέλλου Ελλάδας, φθάνοντας στον τελικό, όπου οι "κίτρινοι ηττήθηκαν από την ΑΕΚ. Το 1950-51, ακολούθησαν άλλα οκτώ τέρματα, ενώ την επόμενη χρονιά δεν συμμετείχε σε αρκετούς αγώνες της ομάδας του λόγω των σπουδών του.

Το 1952-53, αγωνίστηκε και στην θέση του σέντερ-φορ, με τον Άρη να κερδίζει τον τίτλο του πρωταθλητή Θεσσαλονίκης και τον Καζαντζή να παίζει στους περισσότερους από τους αγώνες των "κίτρινων". Εντυπωσιάζοντας με τις εμφανίσεις του, προσκλήθηκε στην ελληνική εθνική ομάδα, αλλά ο ίδιος πήρε την απόφαση να σταματήσει το ποδόσφαιρο σε ηλικία μόλις 21 ετών, με σκοπό να αφιερωθεί στις σπουδές του.

## Στατιστικά


* *Τα στοιχεία του πίνακα δεν είναι ολοκληρωμένα, λόγω ελλιπούς ενημέρωσης από τα [[Μέσα ενημέρωσης|ΜΜΕ]] της εποχής*

## Παραπομπές


## Πηγές

* *Την καρδιά αν ρωτήσεις ποτέ... Αυτοί που μας έφτασαν ως τα εκατό*, ISBN 978-960-93-5927-6
* Καζαντζής Δημήτρης | aris.re

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Επιθετικοί ποδοσφαιριστές
Γαβριήλ Χαρίτος

Ο **Γαβριήλ Ι. Χαρίτος** (Σύμη, 1907 – Ρόδος, 9 Απριλίου 1990) ήταν Έλληνας δικηγόρος και πολιτικός, ο πρώτος αιρετός δήμαρχος Ρόδου (1946–50) και μετέπειτα βουλευτής Δωδεκανήσου με την ΕΡΕ (1956–1963).

## Βιογραφία
Ήταν γιος του δύτη Ιωάννη Χαρίτου. Από πολύ νωρίς ορφάνεψε από πατέρα και με δυσκολία μορφώθηκε σε σχολεία στη Νίσυρο και στην Αμαράντειο Σχολή του Νιοχωρίου, στη Ρόδο. Όταν φοιτούσε στο Γυμνάσιο, ανέπτυξε αντιστασιακή δράση και σε ένα επεισόδιο το 1926 στο Βενετόκλειο Γυμνάσιο της Ρόδου, μαζί με 2 συμμαθητές του υπέστειλε την ιταλική σημαία από το κτήριο και ύψωσε την ελληνική, προξενώντας τις αντιδράσεις των Ιταλών. Οι κατακτητές συνέλαβαν τους νεαρούς μαθητές και τους εξόρισαν, με τον Χαρίτο να εκτοπίζεται στη Σύμη.  Ο Χαρίτος σπούδασε νομικά στο Πανεπιστήμιο των Αθηνών με μεγάλη δυσκολία και παράλληλα με τις σπουδές του εργαζόταν. Το 1932 άρχισε τη δικηγορία στη Ρόδο. Αργότερα ενέτεινε την αντιστασιακή του δράση, με αποτέλεσμα να φυλακιστεί ξανά από τους Ιταλούς και να κινδυνέψει να πεθάνει από τύφο εξαιτίας των κακουχιών.
Στις 6 Αυγούστου 1946 εξελέγη ως ο πρώτος δήμαρχος της Ρόδου μετά τον τερματισμό της ιταλικής Κατοχής. Το 1948 με την ενσωμάτωση των Δωδεκανήσων στην Ελλάδα παρέδωσε συμβολικά τα κλειδιά του νησιού ως πρωτεύουσας των Δωδεκανήσων στο βασιλιά Παύλο. Τον Απρίλιο του 1950 παραιτήθηκε από δήμαρχος και τον αντικατέστησε ο γιατρός Συμεών Λαμπαδάριος.  Αργότερα εξελέγη βουλευτής τρεις φορές, σε ισάριθμες εκλογικές αναμετρήσεις, το 1956, 1958 και 1961 με την ΕΡΕ. Εξέδωσε τις εφημερίδες "Ηχώ της Δωδεκανήσου" και "Ελευθέρα Δωδεκάνησος".
Πέθανε στη Ρόδο και το όνομά του δόθηκε σε πλατεία του νησιού, μπροστά από την οικία του.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Δήμαρχοι Ρόδου
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές Δωδεκανήσου
Προτεκτοράτο (Μεγάλη Βρετανία, Ιρλανδία)

**Το Προτεκτοράτο** () ήταν η περίοδος της Κοινοπολιτείας (ή κατά τους μοναρχιστές της Μεσοβασιλείας) όπου οι Αγγλία (τότε συμπεριελάμβανε την Ουαλία), Σκωτία και Ιρλανδία κυβερνήθηκαν από έναν Λόρδο Προστάτη. Εναρκτήριο έτος αποτελεί το 1653 όταν, έπειτα τη διάλυση του Κολοβού Κοινοβουλίου, ο Όλιβερ Κρόμγουελ ορίστηκε Λόρδος Προστάτης της Κοινοπολιτείας σύμφωνα με τα άρθρα του Οργάνου της Κυβέρνησης, πρώτου συντάγματος στη χώρα.

Κατηγορία:Πρώην κράτη της Ευρώπης
Κατηγορία:Ιστορία της Ιρλανδίας
Κατηγορία:Τοπική ιστορία της Μεγάλης Βρετανίας
Ντόναλντ Άνταμσον

Ο **Ντόναλντ Άνταμσον**  (αγγλ. ***Donald Adamson***, 30 Μαρτίου 1939-18 Ιανουαρίου 2024) ήταν  Βρετανός λόγιος και ιστορικός που ειδικεύτηκε στην ιστορία της Γαλλίας.

Έxει ακαδημαϊκούς τίτλους στο Πανεπιστήμιο της Οξφόρδης και το έτoς 1989 εκλέχθηκε επισκέπτης καθηγητής Ιστορίας στο Κολέγιο Βόλφσον του Κέιμπριτζ.

Απεβίωσε στις 18 Ιανουαρίου 2024, σε ηλικία 84 ετών.

## Δείτε επίσης
* Μπλεζ Πασκάλ
* Ιωαννίτες Ιππότες

## Τιμητικές διακρίσεις
*  Ιππότης του Ακαδημαϊκού Φοίνικα, 1986 
*  Ιππότης του Άγίου Ιωάννη, 1998 
*  Σταυρός αξίας *[[:la:Ordo pro Merito Melitensi|pro Merito Melitensi]]*, 2013
*  Αξιωματικός του τάγματος των Τεχνών και των Γραμμάτων, 2022;

* **[[:en:Fellow|''Fellow'']]** της Βασιλικης Ακαδημίας της Λογοτεχνίας (FRSL), 1983.

## Παραπομπές


## Εξωτερικοί σύνδεσμοι
* ''Burke's Peerage & Baronetage'' 
* ''Debrett's People of Today''  

Κατηγορία:Άγγλοι κριτικοί
Κατηγορία:Άγγλοι πανεπιστημιακοί
Κατηγορία:Βρετανοί γλωσσολόγοι
Κατηγορία:Βρετανοί ιστορικοί
Κατηγορία:Βρετανοί συγγραφείς
Κατηγορία:Άγγλοι βιογράφοι
Κατηγορία:Αξιωματικοί των Τεχνών και των Γραμμάτων
Ημιακέραιος αριθμός

Στα μαθηματικά και τη φυσική, **ημιακέραιος αριθμός** καλείται η μισή τιμή ενός περιττού αριθμού,
:\frac{2n + 1}{2} 
με  n \in \mathbb{Z}

ή ισοδύναμα, κάθε αριθμός της μορφής
:n + {1\over 2}
με <math> n \in \mathbb{Z}</math>

Παραδείγματα ημιακέραιων αριθμών: \textstyle \frac{1}{2}, -\frac{1}{2}, \frac{3}{2}, -\frac{3}{2},\dots

## Χρήσεις στη φυσική
Στη φυσική η απαγορευτική αρχή του Πάουλι προκύπτει από τον ορισμό του σπιν των φερμιονίων που είναι ημιακέραιοι αριθμοί.

Οι ενεργειακές στάθμες του κβαντικού αρμονικού ταλαντωτή προκύπτουν ημιακέραιοι αριθμοί και συνεπώς η ελάχιστη ενέργειά του δεν μπορεί να είναι μηδέν

## Παραπομπές


Κατηγορία:Ρητοί αριθμοί
Κατηγορία:Θεωρία αριθμών
Παγκόσμιο Κύπελλο ποδοσφαίρου U20 2015

Το **Παγκόσμιο Κύπελλο Ποδοσφαίρου Ανδρών U-20 2015** είναι η 20η σεζόν της διοργάνωσης αυτής η οποία ξεκίνησε το 1977. Διοργανώτρια χώρα είναι για πρώτη φορά η Νέα Ζηλανδία. Συνολικά θα διεξαχθούν 52 αγώνες σε 7 στάδια 7 διαφορετικών πόλεων.
Η Γαλλία αναδείχθηκε πρωταθλήτρια στην προηγούμενη διοργάνωση, το 2013, αλλά δεν θα μπορέσει να υπερασπιστεί τον τίτλο της επειδή απέτυχε να προκριθεί στην τελική φάση για φέτος. Αυτό το γεγονός καθιστά τη Γαλλία ως την 4η συνεχόμενη πρωταθλήτρια χώρα που αποτυγχάνει να προκριθεί στη διοργάνωση την αμέσως επόμενη σεζόν μετά την κατάκτηση του τροπαίου.

## Επιλογή διοργανωτή
Στις 3 Μαρτίου 2011 ανακοινώθηκε ότι η Νέα Ζηλανδία θα φιλοξενήσει το Παγκόσμιο Κύπελλο ποδοσφαίρου U20 2015. Συνολικά οι παρακάτω 4 χώρες είχαν δηλώσει πως θέλουν να γίνουν διοργανώτριες.

* 
* 
* 
* 

## Γήπεδα και τοποθεσίες




## Γκρουπ δυναμικότητας
Γκρουπ 1: Διοργανώτρια και πρωταθλήτρια ανα συνομοσπονδία
Γκρουπ 2: Χώρες από την Αφρικανική και την Ασιατική Συνομοσπονδία Ποδοσφαίρου
Γκρουπ 3: Χώρες από την Ποδοσφαιρική Συνομοσπονδία Νοτίου Αμερικής και την Ποδοσφαιρική Συνομοσπονδία Βόρειας, Κεντρικής Αμερικής και Καραϊβικής
Γκρουπ 4: Χώρες από τη FIFA και την Ποδοσφαιρική Συνομοσπονδία Ωκεανίας.

## Φάση Ομίλων
**Οι νικητές ομίλων, οι δεύτεροι και οι 4 καλύτεροι τρίτοι παίρνουν την πρόκριση στη φάση των 16.**
Η κατάταξη της κάθε ομάδας σε κάθε όμιλο θα προσδιορίζεται ως εξής:
# Βαθμοί που λαμβάνονται από όλα τα παιχνίδια του ομίλου.
# Διαφορά τερμάτων από όλα τα παιχνίδια του ομίλου.
# Συνολικός αριθμός τερμάτων από όλα τα παιχνίδια του ομίλου.
Σε περίπτωση που δύο ή περισσότερες ομάδες ισοβαθμούν στον όμιλό τους, με βάση τα παραπάνω τρία κριτήρια, η κατάταξή τους θα προσδιορίζεται ως εξής:
# Βαθμοί μεταξύ των ενδιαφερομένων ομάδων.
# Διαφορά τερμάτων μεταξύ των ενδιαφερομένων ομάδων.
# Αριθμός συνολικών τερμάτων μεταξύ των ενδιαφερομένων ομάδων.
# Με κλήρωση από την οργανωτική επιτροπή της FIFA.

### 1ος όμιλος

Όλες οι ώρες είναι τοπικές.

----

----

----

----

----

### 2ος όμιλος

Όλες οι ώρες είναι τοπικές.

----

----

----

----

----

### 3ος Όμιλος

Όλες οι ώρες είναι τοπικές.

----

----

----

----

----

### 4ος Όμιλος
Οι τελικές θέσεις των:  και  καθορίστηκαν μετά από κλήρωση που πραγματοποιήθηκε στο Όκλαντ επειδή οι δύο ομάδες είχαν ακριβώς τα ίδια στατιστικά και ίδιους βαθμούς.

Όλες οι ώρες είναι τοπικές.

----

----

----

----

----

### 5ος Όμιλος

Όλες οι ώρες είναι τοπικές.

----

----

----

----

----

### 6ος Όμιλος

Όλες οι ώρες είναι τοπικές.

----

----

----

----

----

## Κατάταξη ομάδων στην 3η θέση

Οι 4 καλύτερες τρίτες θα προκριθούν στη φάση των 16 της διοργάνωσης.

## Φάση Νοκ-Άουτ

### Πίνακας φάσης νοκ-άουτ

### Φάση των 16

----

----

----

----

----

----

----

### Προημιτελικοί

----

----

----

### Ημιτελικοί

----

### Μικρός Τελικός

### Τελικός

## Πηγές
* Επίσημη Ιστοσελίδα 

Κατηγορία:Ποδόσφαιρο
Ίδρυμα Αικατερίνης Λασκαρίδη

Το **Ίδρυμα Αικατερίνης Λασκαρίδη** είναι κοινωφελές ίδρυμα το οποίο ιδρύθηκε ως Ν.Π.Ι.Δ. το 2007 με έδρα τον Πειραιά. Πρόεδρός του είναι ο Παναγιώτης Λασκαρίδης.

## Σκοπός
Το Ίδρυμα Αικατερίνης Λασκαρίδη έχει ως σκοπό να προάγει τα ελληνικά γράμματα, την ιστορική και ναυτική έρευνα και τον ελληνικό πολιτισμό γενικότερα, καθώς και να λειτουργεί την «Βιβλιοθήκη Καίτης Λασκαρίδη».

## Διοίκηση
Η διοίκηση του Ιδρύματος γίνεται από Διοικητικό Συμβούλιο με μόνιμα και αιρετά μέλη, οι αποφάσεις του οποίου εκτελούνται από τον Γενικό Διευθυντή, ενώ ορίζεται Επιστημονική Επιτροπή ως ανώτατο συμβουλευτικό όργανο καθώς και Επιτροπή Προγραμματισμού ως καταστατικό όργανο για ζητήματα οικονομικής φύσης.

## Δράσεις
Σύμφωνα με το ΦΕΚ ίδρυσης, ο σκοπός του Ιδρύματος πραγματοποιείται μέσω ποικίλων δράσεων. Τεκμηριώνονται ήδη εκδόσεις μελετών, εκπαιδευτικά προγράμματα, λογοτεχνικοί διαγωνισμοί στη δευτεροβάθμια εκπαίδευση, μνημόνια συνεργασίας και έρευνας με πανεπιστημιακά ιδρύματα, συντήρηση κτισμάτων, πανεπιστημιακές υποτροφίες, και ψηφιοποίηση και οργάνωση ιστορικού υλικού.

## Ιστορικό
Πριν την ίδρυση του οργανισμού προϋπήρχε η *Βιβλιοθήκη* *Καίτη Λασκαρίδη* που ιδρύθηκε το 1993 στην περιοχή Νέο Φάληρο του Πειραιά από τον Κωνσταντίνο Λασκαρίδη, ο οποίος της έδωσε το όνομα της συζύγου του προς μνήμη της. Το 2007 με τη δημιουργία του *Ιδρύματος Αικατερίνης Λασκαρίδη*, η βιβλιοθήκη ως οργανισμός ενσωματώθηκε στο Ίδρυμα. Η βιβλιοθήκη περιλαμβάνει συλλογές που συνολικά διαθέτουν πάνω από 250.000 τίτλους βιβλίων και συλλογές λογοτεχνικών και ιστορικών έργων μεγάλης αξίας, μαζί με χειρόγραφα και οπτικοακουστικό υλικό. Το Ίδρυμα Αικατερίνης Λασκαρίδη λειτουργεί σε 4 πλέον κτίρια στον Πειραιά, στεγάζοντας τα διοικητικά γραφεία, την κεντρική βιβλιοθήκη, την δανειστική βιβλιοθήκη και τη συνεργασία με το Ζάννειο Ίδρυμα Παιδικής Προστασίας και Αγωγής στον ομώνυμο χώρο.

## Παραπομπές


## Εξωτερικοί σύνδεσμοι
* Ο επίσημος ιστότοπος του ιδρύματος
* Συνέντευξη του Π. Λασκαρίδη σχετικά με την ιστορία και δραστηριότητες του ιδρύματος στο maritimes.tv - youtube.com
* Βιβλιοθήκη της Αικατερίνης Λασκαρίδη

Κατηγορία:Πολιτιστικοί σύλλογοι της Αθήνας
Λουάρ-ε-Σερ

Το **Λουάρ-ε-Σερ** () είναι νομός (*département*) της κεντρικής Γαλλίας. Πήρε το όνομά του από τα δύο ποτάμια που τον διασχίζουν, τον Λίγηρα στον Βορρά και τον Σερ στον Νότο. Πρωτεύουσα του Λουάρ-ε-Σερ είναι η Μπλουά. Έχει 331.656 κατοίκους (2012) και έκταση 6.343 χλμ².

## Παραπομπές


## Εξωτερικοί σύνδεσμοι
* Δικτυακός τόπος


Κατηγορία:Νομοί του Σαντρ-Βαλ ντε Λουάρ
Κατηγορία:Νομοί της Γαλλίας
Βαντόμ

Η **Βαντόμ** είναι πόλη της Γαλλίας, τρίτη σε μέγεθος στο διαμέρισμα Λουάρ-ε-Σερ. Είναι μία από τις κύριες πόλεις κατά μήκος του ποταμού Λίγηρα, ο οποίος χωρίζεται στην είσοδο της πόλης και διακλαδώνεται σε παραπόταμους. Η πόλη έχει πλούσια μεσαιωνική ιστορία και πολλά ιστορικά μνημεία.

## Παραπομπές


## Πηγές
* Chisholm, Hugh, ed. (1911). Encyclopædia Britannica (11η έκδοση). Cambridge University Press

Κατηγορία:Πόλεις της Γαλλίας
Τζορτζ Πατάκι

Ο **Τζορτζ Έλμερ Πατάκι** (*George Elmer Pataki*, γεννημένος στις 24 Ιουνίου 1945) είναι Αμερικανός δικηγόρος και πολιτικός, ο οποίος διετέλεσε 53ος Κυβερνήτης της Νέας Υόρκης (1995-2007). Μέλος του Ρεπουμπλικανικού Κόμματος, ο δικηγόρος Πατάκι εξελέγη δήμαρχος της πόλης του, Πίκσκιλ, κατόπιν μέλος της Πολιτειακής Συνέλευσης και μετά Γερουσιαστής. Το 1994 έθεσε υποψηφιότητα για Κυβερνήτης απέναντι στον επί τρεις θητείες εν ενεργεία Κυβερνήτη Μάριο Κουόμο, τον οποίο κέρδισε με διαφορά μόλις τριών μονάδων, ως μέρος της λεγόμενης Ρεπουμπλικανικής Επανάστασης του 1994. Διαδεχόμενος Κυβερνήτη τριών θητειών, διετέλεσε και ο ίδιος Κυβερνήτης για τρεις συνεχόμενες θητείες, και ήταν ένας από τους μόλις τρεις Ρεπουμπλικανούς Κυβερνήτες της Νέας Υόρκης από το 1923, μετά τον Τόμας Ντιούι και τον Νέλσον Ροκφέλερ.

Στις αρχές του 2015, ο Πατάκι ξεκίνησε να διερευνά πιθανή υποψηφιότητά του με τους Ρεπουμπλικανούς για τις προεδρικές εκλογές του 2016, και ανακοίνωσε την υποψηφιότητά του στις 28 Μαΐου 2015

## Παραπομπές


Κατηγορία:Κυβερνήτες της Νέας Υόρκης
Κατηγορία:Αμερικανοί πολιτικοί
Στίβεν Άμελ

Ο **Στίβεν Άνταμ Άμελ** (**Stephen Adam Amell**, 8 Μαΐου 1981) είναι Καναδός ηθοποιός. Είναι ευρέως γνωστός για το ρόλο του ως Oliver Queen / Green Arrow στην τηλεοπτική σειρά *[[Arrow (τηλεοπτική σειρά)|Arrow]]* και πρόκειται να υποδυθεί τον Casey Jones στη συνέχεια του *[[Teenage Mutant Ninja Turtles (2014 film)|Teenage Mutant Ninja Turtles]]*.

## Προσωπική Ζωή
Ο Άμελ γεννήθηκε στο Τορόντο του Οντάριο. Είναι ξάδερφος του ηθοποιού Robbie Amell. Στις 25 Δεκεμβρίου, 2012 παντρεύτηκε την Αμερικανίδα ηθοποιό και μοντέλο Cassandra Jean σε μία ιδιωτική τελετή στην Καραϊβική και για δεύτερη φορά στη Νέα Ορλεάνη στις 26 Μαΐου, 2013. Το ζευγάρι έχει μία κόρη, γεννημένη το 2013.

## Καριέρα

Ο Άμελ εμφανίστηκε σε δύο επεισόδια της 4ης σεζόν της σειράς *Queer as Folk* το 2004. Υποδύθηκε τον Adam στην πρώτη σεζόν της τηλεοπτικής σειράς *Dante's Cove* αντικαταστάθηκε στη δεύτερη σεζόν από τον Jon Fleming.
Το 2007, ο Άμελ κέρδισε ένα Gemini Award για τη guest εμφάνισή του στο *ReGenesis*. Τον ίδιο χρόνο ήταν επίσης υποψήφιος για Gemini Award στην κατηγορία καλύτερος συνολικά ηθοποιός για το *Rent-a-Goalie*.

Είχε επαναλαμβανόμενους ρόλους στις τηλεοπτικές σειρές *Da Kink in My Hair* και *Heartland*.
Στις 3 Δεκεμβρίου, 2010 συμμετείχε στο cast του *The Vampire Diaries* ως λυκάνθρωπος 'Brady' για τη σεζόν 2.

Ο Άμελ πρωταγωνίστησε  ως *Joran van der Sloot* στην ταινία *Justice for Natalee Holloway* η οποία προβλήθηκε για πρώτη φορά τον Μάιο του 2011.

Τον Ιανουάριο του 2011, ανακοινώθηκε ότι ο Liam McIntyre είχε κερδίσει το ρόλο του *Spartacus*. Ο Άμελ μαζί με τον  Aiden Turner βρισκόταν ανάμεσα στους άλλους τρεις επικρατέστερους υποψηφίους για το ρόλο.

Στις 2 Οκτωβρίου 2011, η 3η σεζόν της σειράς του HBO*Hung* έκανε πρεμιέρα με τον Άμελ να πρωταγωνιστεί ως Jason, ένας νεαρός ζιγκολό αντίπαλος του Thomas Jane ως Ray Drecker. Επίσης εμφανίστηκε στην 4η σεζόν του *90210*.

Ο Άμελ ανακοίνωσε στις 28 Οκτωβρίου, 2011 ότι μόλις είχε τελειώσει τα γυρίσματα του χριστουγεννιάτικου επεισοδίου της σειράς *New Girl* με την Ζόι Ντεσανέλ και τον Μαξ Γκρίνφιλντ. Στις 9 Νοεμβρίου, 2011, είχε ανακοινωθεί για τον επαναλαμβανόμενο ρόλο του *Scottie*, ενός νοσηλευτή στο ιδιωτικό ιατρείο του *ABC*.

Τον Ιανουάριο του 2012, ο Άμελ επιλέχθηκε να υποδυθεί τον *Arrow* στην ομώνυμη σειρά του *CW*.

Στις 6 Νοεμβρίου, 2014, συμμετείχε στην κωμωδία *Whatever Makes You Happy* που βασίζεται στο ομώνυμο μυθιστόρημα του William Sutcliffe.

## Φιλμογραφία
### Ταινίες

### Τηλεόραση

### Βιντεοπαιχνίδια

## Βραβεία και Υποψηφιότητες

## Παραπομπές


## Εξωτερικοί σύνδεσμοι

* 
* 
* 
* 

Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί τηλεόρασης
Κατηγορία:Καναδοί ηθοποιοί φωνής
Σουριναμέζικες γενικές εκλογές 2015

**Γενικές εκλογές** στο Σουρινάμ διεξήχθησαν στις 25 Μαΐου 2015. To Εθνικό Δημοκρατικό Κόμμα κέρδισε την αυτοδυναμία στη βουλή για πρώτη φορά στην ιστορία του.

## Εκλογικό σύστημα
Οι 51 έδρες στην Εθνοσυνέλευση αναδείχθηκαν με τη χρήση του συστήματος της απλής αναλογικής (ανοιχτή λίστα) σε 10 πολυεδρικές εκλογικές περιφέρειες, περιέχουσες από 2 ως 17 έδρες. Οι 10 εκλογικές περιφέρειες συμπίπτουν με τις ισάριθμες διοικητικές επαρχίες της χώρας. Στη συνέχεια η εθνοσυνέλευση εκλέγει τον πρόεδρο του Σουρινάμ. Η ψηφοφορία δεν είναι υποχρεωτική. Η θητεία των μελών της Εθνοσυνέλευσης είναι 5ετής.

## Διαδικασία
Για τις εκλογές στήθηκαν κάλπες σε συνολικά 623 εκλογικά τμήματα και ο αριθμός των εγγεγραμμένων ψηφοφόρων ήταν 356.223 και στις 10 επαρχίες. Σύμφωνα με τους εκλογικούς παρατηρητές της CARICOM οι εκλογές ήταν "διαφανείς, ελεύθερες και δίκαιες, με τους ψηφοφόρους να ασκούν το εκλογικό τους δικαίωμα χωρίς φόβο και τα αποτελέσματα να αντανακλούν τη λαϊκή βούληση".

## Αποτελέσματα
Συνολικά 25 κόμματα έλαβαν μέρος στις γενικές εκλογές. Το Εθνικό Δημοκρατικό Κόμμα που πρόσκειται στον πρόεδρο Ντέσι Μπάουτερσε κέρδισε την απόλυτη πλειοψηφία για πρώτη φορά. Η αντιπολίτευση παραδέχθηκε την ήττα της στις εκλογές και κατέλαβε τουλάχιστον 25 έδρες. Η νίκη του NDP αντιστοιχεί στο 80% (και πλέον) όλων των ψήφων και σε 27 έδρες επί συνόλου 51 στην εθνοσυνέλευση, κάτι που σημαίνει ότι ο Ντέσι Μπάουτερσε επανεκλέχθηκε πρόεδρος.

## Παραπομπές


2015 γενικες
Κατηγορία:Εκλογές του 2015